[pic] | EUROOPAN YHTEISÖJEN KOMISSIO | Bryssel 06.02.2006 KOM(2006) 38 lopullinen Ehdotus: NEUVOSTON ASETUS asetuksen (EY) N:o 1346/2000 liitteiden A ja C muuttamisesta Ranskan osalta (komission esittämä) PERUSTELUT 1. Ehdotuksen asiayhteys - Ehdotuksen perustelut ja tavoitteet Maksukyvyttömyysmenettelyistä annetun neuvoston asetuksen (EY) N:o 1346/2000 liitteitä A ja C on tarpeen muuttaa. - Yleinen asiayhteys Neuvoston asetuksen (EY) N:o 1346/2000 liitteessä A on luettelo asetuksen 2 artiklan a alakohdassa tarkoitetuista maksukyvyttömyysmenettelyistä. Liitteessä C on luettelo 2 artiklan b alakohdassa tarkoitetuista selvittäjistä. Neuvoston asetuksen (EY) N:o 1346/2000 liitteet on korvattu 12. huhtikuuta 2005 annetulla neuvoston asetuksella (EY) N:o 603/2005. Ranska ilmoitti komissiolle 29. marraskuuta 2005 lisämuutoksista liitteissä A ja C esitettyihin luetteloihin. - Ehdotuksen alalla voimassa olevat säädökset Asetus (EY) N:o 1346/2000 olisi muutettava tämän ehdotuksen mukaisesti. - Johdonmukaisuus yhteisön muiden politiikkojen kanssa Asetus on johdonmukainen muiden yhteisön politiikkojen kanssa. 2. Asianomaisten osapuolten kuuleminen ja vaikutusten arviointi - Asianomaisten kuuleminen Ulkoinen kuuleminen ei ollut tarpeen. - Asiantuntijalausunnot Ulkoista asiantuntija-apua ei tarvittu. - Vaikutusten arviointi Asetuksen muuttamisella saattaa olla positiivinen vaikutus yrityssaneerauksiin. Sillä on todennäköisesti positiivinen tai neutraali vaikutus työllisyyteen. Sillä on todennäköisesti positiivinen tai neutraali vaikutus ympäristöön. 3. Ehdotuksen oikeudelliset näkökohdat - Tiivistelmä ehdotetuista toimista Ehdotuksella muutetaan asetuksen (EY) N:o 1346/2000 liitteitä niin, että niissä otetaan huomioon jäsenvaltioiden kansallisten maksukyvyttömyyslainsäädäntöjen muutokset. - Oikeusperusta Ehdotus perustuu asetuksen (EY) N:o 1346/2000 45 artiklaan. - Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. - Suhteellisuusperiaate Ehdotus on yhdenmukainen suhteellisuusperiaatteen kanssa seuraavista syistä: Komission ehdotuksella korvataan neuvoston asetuksen (EY) N:o 1346/2000 liitteiden A ja C Ranskaa koskevat luettelot uusilla luetteloilla, joissa otetaan huomioon Ranskan ilmoittamat tiedot. Asetusta sovelletaan sellaisenaan jäsenvaltioissa, eikä se vaadi täytäntöönpanotoimia. Koska se julkaistaan Euroopan unionin virallisessa lehdessä , kaikki asianomaiset osapuolet voivat tutustua sen sisältöön. - Säädöstyypin valinta Ehdotettu säädöstyyppi on asetus. Muut vaihtoehdot eivät soveltuisi seuraavista syistä: Neuvoston asetuksen (EY) N:o 1346/2000 45 artiklan mukaan asetuksen liitteitä voi muuttaa ainoastaan neuvosto jäsenvaltioiden aloitteesta tai komission ehdotuksesta. Aloiteoikeus oli sekä jäsenvaltioilla että komissiolla viiden vuoden ajan Amsterdamin sopimuksen voimaantulosta (EY:n perustamissopimuksen 67 artiklan 1 kohta), mutta Nizzan sopimuksen voimaantulon jälkeen (EY:n perustamissopimuksen 67 artiklan 2 kohta) ainoastaan komissio voi tehdä aloitteen. Sen vuoksi komission tehtävä on ehdottaa neuvostolle muutoksia asetuksen liitteisiin asetuksen 45 artiklan mukaisesti. 4. Talousarviovaikutukset Ehdotuksella ei ole talousarviovaikutuksia. 5. Yksinkertaistaminen Ehdotuksessa säädetään (EU:n tai kansallisten) julkisten viranomaisten sekä yksityisten osapuolten hallintomenettelyjen yksinkertaistamisesta. Jäsenvaltioiden tuomioistuimille ilmoitetaan tunnustettavista maksukyvyttömyysmenettelyistä hyvissä ajoin. Velkojille, velallisille ja maksukyvyttömyysmenettelyn selvittäjille ilmoitetaan asetuksen soveltamisalaan kuuluvista maksukyvyttömyysmenettelyistä. Ehdotus: NEUVOSTON ASETUS asetuksen (EY) N:o 1346/2000 liitteiden A ja C muuttamisesta Ranskan osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon maksukyvyttömyysmenettelyistä 29 päivänä toukokuuta 2000 annetun neuvoston asetuksen (EY) N:o 1346/2000[1] ja erityisesti sen 45 artiklan, ottaa huomioon komission ehdotuksen[2], sekä katsoo seuraavaa: (1) Asetuksessa (EY) N:o 1346/2000 on luettelot nimikkeistä, jotka jäsenvaltioiden kansallisissa lainsäädännöissä on annettu menettelyille ja selvittäjille. (2) Ranska ilmoitti komissiolle 29 päivänä marraskuuta 2005 asetuksen (EY) N:o 1346/2000 45 artiklan mukaisesti muutoksista kyseisen asetuksen liitteissä A ja C esitettyihin luetteloihin. (3) Asetus (EY) N:o 1346/2000 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 1346/2000 seuraavasti: 1) Korvataan liitteessä A vahvistetut menettelyt Ranskan osalta seuraavilla menettelyillä: ”RANSKA – Sauvegarde – Redressement judiciaire – Liquidation judiciaire”. 2) Korvataan selvittäjille liitteessä C vahvistetut nimikkeet Ranskan osalta seuraavilla nimikkeillä: ”RANSKA – Mandataire judiciaire – Liquidateur – Administrateur judiciaire – Commissaire à l’exécution du plan”. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 160, 30.6.2000, s. 1. Asetus sellaisena kuin se on viimeksi muutettuna asetuksella (EY) N:o 603/2005 (EYVL L 100, 20.4.2005, s. 1–8.). [2] EYVL C […] […] s.